钦定古今图书集成/理学汇编/学行典/第077卷 > 易经 > 《系辞上》
## 钦定古今图书集成/理学汇编/学行典/第077卷 > 易经 > 《系辞上》

拟之而后言，

〈大全〉平庵项氏曰：“学《易》者拟其所立之象以出言，则言之浅深详略，必各当其理。”

又

子曰：“君子居其室，出其言善，则千里之外应之，况其
迩者乎？居其室，出其言，不善，则千里之外违之，况其
迩者乎？”

又

子曰：“乱之所生也，则言语以为阶。君不密则失臣，臣
不密则失身，几事不密则害成，是以君子慎密而不
出也。”

〈大全〉节斋蔡氏曰：不言则是非不形，人之招祸，唯言为甚，故言所当节也。密于言语，即不出户庭之义。《兑》有言象，故于《节》之初爻重明之。诚斋杨氏曰：“唐高宗告武后以上官仪教我废汝，此君不密而失臣也。陈蕃乞宣臣章以示宦者，此臣不密而失身也。”

之辞多。诬善之人其辞“游”，失其守者其辞屈。

〈大全〉进斋徐氏曰：叛，背叛也。背叛正理，其中有歉，则发于言辞，自然惭作也。枝，如木之有枝，开两岐。疑者可否未决，则其辞不直截，或两岐也。诬善者，谓谤善为恶，言语不实，如物在水上浮游不定。失其守者，其见理不定，无所操执，其辞多屈而不伸也。言心之声，由乎中而见乎外。孟子“诐淫邪遁”一章，意亦如此。